**Аруан щIыналъэм мылъку зыхухихыу, курыт щIэныгъэ щрагъэгъуэт IуэхущIапIэ**

**«Псыгуэнсу къуажэ дэт 2-нэ курыт еджапIэ»**

**Адыгэ литературэмк1э урок**

**Темэр: «ЩоджэнцIыкIу Алий. «ЩIымахуэ жэщ» поэмэр»**

**Зыгъэхьэзырар– адыгэбзэмрэ лиературэмкIэ егъэджакIуэ Шыд Ф.С.**

**2025 гъ.**

1

**1. Дерсым и екӀуэкӀыкӀэр**



Дерсым и эпиграф.

ЩоджэнцIыкӀу Алий и тхыгъэхэм къэбэрдей

литературэм зыужьыныгъэшхуэ иратащ,

лъагапӀэщӀэхэм ар хуашащ ... Езы зэман

дыдэр зыпэмылъэщ усакӀуэм и тхыгъэ   
 хьэлэмэтхэр псэунщ и анэдэлъхубзэкӀэ   
 псалъэу зы адыгэ дунейм тетыху.   
***ХьэкIуащэ Андрей.***

**Дерсым и темэр:** ЩоджэнцIыкӀу Алий и «ЩӀымахуэ жэщ» поэмэр.

**Дерсым и лӀэужьыгъуэр:** щӀэныгъэ щрагъэгъуэт дерс.

Дерсым и мурадхэр:

**а) *ягъуэтын хуей щӀэныгъэ и лъэныкъуэкӀэ:***

-ЩоджэнцIыкӀу Алий и гьащӀэмрэ и литературнэ лэжьыгъэмрэ щыгъуазэ щӀын;

-усакӀуэм и образнэ гупсысэкӀэм хэлъ щхьэхуэныгъэхэр къэхутэн;

-бзэр шэрыуэ, купщӀафэ зыщӀу поэмэм къыщыгъэсэбэпа Іэмалхэр къэхутэкIэрэ еджакӀуэхэм я бзэр нэхъ къулей щӀын;

-ЩоджэнцIыкӀу Алий адрей усакӀуэхэм къыхэзыгъэщхьэхукІ щытыкӀэхэм

2

гу лъегъэтэн;

-еджэныгъэ компетенцэм хэгъэхъуэн, поэмэм и гупсысэ нэхъыщхьэр

къегъэхутэн, лирическэ тхыгъэхэм дегъэхьэхын;

-поэмэм къиӀуатэ зэманым цӀыхухэм я псэукӀэм, яку дэлъ псэукIэ зэхуэмыдэныгъэр къэзышэ щхьэусыгъуэхэм нэӀуасэ хуэщӀын;

-еджакӀуэхэм я бзэм зегъэужьын.

**б) гъэсэныгъэ и лъэныкъуэкӀэ:**

-анэдэлъхубзэр фӀыуэ зылъагъу, ар зыфӀэхьэлэмэт, къэзылъхуам пщӀэ хуэзыщI ныбжьыщӀэ къэгъэхъун:

-псалъэм хуэсакъыу, и мыхьэнэр зыхащӀэу егъэсэн:

-ЩоджэнцӀыкӀу Алий и ӀэдакъэщӀэкӀхэр гъэщӀэгъуэн ящыщӀын.

**в) я къэухьым зиужьын и лъэныкъуэкӀэ:**

-поэмэм къыхэщ лирическэ лӀыхъужьым и шыфэлӀыфэр, зыхуэдэм гулъытэ хуегъэщӀын;

-усэным и щэхухэм ехьэлІауэ еджакӀуэхэм ябгъэдэлъ Іэзагъым

хэгъэхъуэн;

-жьабзэмкӀи тхыбзэмкӀи ягъуэта ехъулӀэныгъэр гъэбэгъуэн.

**ДэӀэпыкъуэгъу хъуну Iэмэпсымэхэр:**

компьютер, проектор, экран, адыгэ литературэ хрестоматиер, адыгэбзэм

и псалъэгъэнахуэр. ТхакӀуэм и сурэтхэр къыфӀэдзэн, е экраным къытрегъэдзэн.

**Ядж предметхэм я зэпыщӀэныгъэр:**

дерсыр ухуащ адыгэ литературэмкӀи, урыс литературэмкӀи, тхыдэмкIи ягъуэта щӀэныгъэр къэлъытауэ.

**Дерсым щалэжьам кърикӀуэн хуей зыужьыныгъэр:**

**Сабийм и зэфӀэувэныгъэм ехьэлІауэ (личностные):**

-еджакӀуэм поэмэм щекӀуэкӀ Ӏуэхугъуэм хуиӀэ щытыкӀэр иубзыхуфу, абы бзэ шэрыуэкӀэ тепсэлъыхьыфу, поэмэр зытепсэлъыхь Іуэхугъуэр къыщыхъуа зэманымрэ иджыреймрэ зэригъэпщэфу, анализ ищӀу гъэсэн;

3

**-(регулятивнэ):** тхыгъэм щыгъуазэ зыщищІкӀэ алгоритм иубзыхурэ абы тету елэжьыным егъэсэн, план зэхилъхьам тету поэмэм и псалъэкӀэ тепсэлъыхьыжыфу егъэсэн, проблемэ игъэуврэ абы и жэуапыр къилъыхъуэу, къигъуэту егъэсэн;

**-(познавательнэ):** еджакӀуэхэм я бзэм, я къэухьым зегъэужьын, ипэкӀэ яджар къэпщытэжын, ЩоджэнцӀыкӀу Алий и гъащӀэмрэ и творчествэмрэ теухуа лэжьыгъэ пыухыкӀа ирагъэкӀуэкІын.

**Зэпсэлъэныгъэм еджакӀуэхэр хэшэн:**

-Сыт урок кӀуap зыхуэгъэпсауэ щытар?

-Сыт гукъинэж фщыхъуар?

(ЕджакӀуэхэм упщӀэм жэуап ират. Ди еджапӀэм и музейм щалъэгъуар, нэхъ

ягу къинэжар къыжаӀэж.)

**Коммуникативнэ:** и ныбжьэгъум жиӀэм йодаӀуэ. Адрейхэм къагурыIуэн псалъэмакъ, къэпсэлъэныгъэ зэхалъхьэфу зрагъасэ, щхьэ закъуэу лэжьэфу, тхакӀуэм и гъащӀэмрэ и творчествэмрэ къапщытэфу йосэ, и лэжьыгъэр къипщытэжыфу, нэгъуэщӀым ейри къипщытэфу зрегъасэ;

**Регулятивнэ:** я лэжьыгъэр къаӀуэтэжыфу, псалъэмакъ яубзыхуфу йосэ, и ныбжьэгъум и псалъэмакъым зыгуэрхэр дыщІегъу е егъэтэмэм.

**Познавательнэ:** нэгузыужьыгъуэм ялъэгъуар ягу къагъэкӀыж, къаӀуэтэж. ЩоджэнцIыкӀу Алий и гъащӀэмрэ и творчествэмрэ теухуауэ я щӀэныгъэм

хагъахъуэ.

Результатыр долъагъу я лэжьыгъэр къагъэлъагъуэкӀэрэ, тепсэлъыхькӀэрэ, упщӀэхэм жэуап ираткӀэрэ.

**3) ТемэщӀэр яубзыху.**

Аудиозапись йодаӀуэхэр. ИужькӀэ поэмэр зищӀысыр къащӀэж.

-ЦӀыкӀухэ, нобэрей темэр сытым хуэгъэпсауэ щытыну пӀэрэ, дауэ

феплърэ?

-Япэ щӀыкӀэ къэдывгъащӀэт поэмэр зищӀысыр, сыт хуэдэ гупсысэхэр фиӀэ абы теухуауэ?

-Урокым ЩоджэнцӀыкӀу Алий и поэмэ «ЩӀымахуэ жэщ»-р дджынущ, абы дытепсэлъыхьынущ. (Поэмэр зищӀысыр къазэрыгурыӀуэм хуэдэу къыжаӀэ, зыгуэр щыщӀэмэ ягъэтэмэмыж. Псалъэ гугъухэр къыхагъэщ.)

4

**Коммуникативнэ:** аудиотхыгъэм зэхэщӀэгъуэу къызэреджэм гу лъатэ, езыхэри абы хуэдэу къызэреджэным хущӀокъу.

**Регулятивнэ:** псалъэ гугъухэр къыхагъэщ, абыхэм я мыхьэнэр езыхэм зэрахузэфӀэкIкӀэ яубзыху, къегугъуэкI хэтмэ егъэджакӀуэм йоупщI.

**Познавательнэ:** дунейм и къэхъукъащӀэхэм цӀыхум и дунейри елъыта зэрыхъум щапхъэхэмкӀэ кӀэлъоплъ.

Унэм зыщызыгъэгъуазэ къеджэныгъэ ирагъэкӀуэкӀам ипкъ иткӀэ псалъэ гугъухэр къыжаӀэри абыхэм я мыхьэнэр яубзыху.

**Зыкъапщытэж.**

**4) Словарнэ лэжьыгъэ.** (экраным кърегъэдзэн, тетрадым ирегъэтхэн). Бадзэ хужь-уэс. Джэбын хужь-уэс. Джафэу унэм къыщӀэнащ-зыри имыIэу, къулейсызу къэнащ. Дыгъужь нэщӀауэ- дыгъужь мэжэлIауэ. Сэлэт хъыжьэм- сэлэт лӀыхъужьым. Фызабэ-лӀы зыщхьэщымытыж цӀыхубз. Къуэлъыр бащи- хузэфӀэкӀыныр бащи. ЩхьэхуэфІ зауэ-тепщэхэм езыхэм щхьэ хуэфӀын къыхэхын папщӀэ, къагъэхъея зауэ. Махуэл дэкIмэ- пӀалъэ дэкІмэ. Пшэрыхь щӀыкIэу - псэущхьэ и нэмыс хуимыщӀу. Іэджафэщ- зыри иIэкъым, ІэщӀэлъкъым. Хунэмысхэм йопщэфӀэкI- йолIалIэ, йоубзэ, щошынэ, зыхуейр хуащӀэ. Щыхьэр- къалэ, къалащхьэ. Даущыншэт- Іэуэлъауэншэт. Уэсым псори исеят- псоми уэс телът. Уэнжакъыншэу и уэздыгъэр-фэтыджэн уэздыгъэм уэнжакъ фӀэмылъу. Ещхьэпэплъу- и нэ теуназэу къытримыгъэкӀыу еплъу. Абджыпс унэм и пшыналъэр-абджыпс унэм къыщӀэӀукI пшынауэ, джэгу макъыр. Жьгъыру- уэзджынэ цӀыкIу. Жэрдэм закъуи хуэмыщIауэ- зыри хузэфӀэмыкӀауэ. Нэ щахэр- нэ нэщхьейхэр, нэжэгужагъ зыщӀэмыт нэхэр, Іэ хулахэр- упIышкӀуа хуэдэу хъуа Іэ лалэхэр.

**5) ТемэщIэр ядж.**

a) Поэмэр гупиплIым ятегуэшауэ гуп къэс я Ӏыхьэм къеджэурэ

тепсэлъыхьыжын.

б) Гуп къэс я Іыхьэм кӀэух къыхуагупсыс, абы топсэлъыхьхэр.

в) Гупым хэт еджакӀуэхэм зым адрейм хуиӀуэтэжурэ я Іыхьэхэр зытепсэлъыхьыр зрагъащӀэ, ар я псалъэкӀэ къаӀуэтэжыфу зрагъасэ.

г) ЕджакӀуэхэм я Іуэху еплъыкIэр жаӀэфу, псалъэмакъ ирагъэкӀуэкIыфу ирегъасэ, хуей хъумэ ядоӀэпыкъу.

**Коммуникативнэ:** гуп хэту лэжьэфу, и гъусэхэм ягурыӀуэу, и гъусэм гупсэхуу едаӀуэрэ, упщӀэ гуэрхэри хуигъэуву йосэ, поэмэр зытеухуар къиӀуэтэжыфу зрегъасэ, и ІуэхуеплъыкӀэр къызэриӀуэтэным хущІокъу;

5

**Регулятивнэ:** поэмэм Ӏыхьэ къылъысам зэкӀэлъыхьауэ щыри къоджэ, зэрытепсэлъэхьыжыну щӀыкӀэр яубзыхуфу зрагъасэ, рассказ зыкӀэлъыхьа планым тету яубзыхуфу зрагъасэ; тхыгъэм къиӀуатэ гупсысэ нэхъыщхьэм зрагъэужьу зрагъасэ.

**Познавательнэ:** поэмэр зытепсалъыхь зэманым щыӀа псэукӀэм щыгъуазэ защӀ, иджырей зэманым ирагъапщэ. ИКТ компетенцэр ирагъэфӀакIуэ. Зыкъапщытэж проблемнэ упщӀэкӀэрэ (рефлексия):

-Сыт къызыхэкӀар поэмэм и кӀэух гукъутэр? (гуп къэс упщӀэ я Ӏыхьэм ехьэлӀауэ я карточкэхэм итхэм и жэуапыр къат).

Поэмэр зытепсэлъыхь зэманыр проблемнэ упщӀэхэмкӀэ къыжрегьыIэ

егъэджакӀуэм:

-Сыт хуэдэ псэукIэ яӀар цӀыхухэм а зэманым щыгъуэ?

-СыткӀэ къыщхьэщыкӀрэ а зэманыр иджырей ээманым?

-ЦӀыкӀухэм проблемнэ упщӀэм и жэуапыр яубзыху, я гупсысэр къаӀуэтэфу зрагъасэ. Поэмэр зытепсэлъыхьыр къыщыхъуа зэманым щыIа псэукIэмрэ иджырей ди дунеймрэ зрагъапщэ, къэралым ис цӀыхубэ псоми зэхуэдэу еджэнуи лэжьэнуи хуитыныгъэ яӀэу зэрыщытын хуейр къыжаӀэ (зыкъапщытэж)

**Коммуникативнэ:** я гъусэхэм ечэнджэщу, жэуап яубзыхуфу зрагъасэ, поэмэр зытепсэлъыхь щӀалэ цIыкIум сытыр и псэукIэнт иджырей зэманым, къэралым сытыт абы хуищӀэнур...

**Регулятивнэ:** проблемэ къиӀэтам егупсысауэ жэуап зэкӀэлъыкӀуэ иритыфу

йосэ.

**Познавательнэ:** и гупсысэкӀэр, и Ӏуэху еплъыкӀэр и псалъэкӀэ къиIуэтэфу зрегъасэ, тхылъым имыт нэгъуэщӀ источникхэм зыхуегъазэ, зрегъапщэ. Гуп къэс езым и Ӏыхьэр зытепсэлъыхьым, къыщыхъу Іуэхугъуэхэм щхьэусыгъуэр къахутэ.

**6) Яджар егъэбыдылӀэн.**

Мурадыр: къеджэныгъэ компетенцэм зегъэужьын.

ЕгъэджакӀуэм упщӀэхэр ярет:

-тхыдэм щыщу сыт хуэдэ лъэхъэнэ поэмэм къиӀуэтэж Ӏуэхугъуэр къыщыхъуар?

-сыт фыз тхьэмыщкӀэм апхуэдэ бэлыхь къыщӀытепсыхар?

6

-дауэ къывгурыIуэрэ фэ «Изрэ ныкъуэрэ зэрыщIэркъым», «Щхьэ къуийм

и лажьэр щхьэ псом ищӀэркъым» жихуиӀэ псалъэжьхэр?

**Коммуникативнэ:** щхьэзакъуэу езым и упщӀэм елэжьыфу жэуапыр текстым къыхигъуэтэфу, къыдеджэ цӀыкӀухэм я пащхьэ ирилъхьэфу зрегьасэ;

**Регулятивнэ:** и пащхьэ кърагъэува упщӀэм жэуап иритыфу, абы елэжьыфу зрегъасэ;

**Познавательнэ:** и къеджэныгъэ компетенцэм зрегъэужь.

(Результат) Иджар фӀыуэ къыгурыIуэрэ къыгурымыӀуэрэ къызэрахутэ упщӀэм жэуап иретри и жэуапри текстым къыхегъуатэри къахуоджэ, зыкъы- зэрапщытэж экранми зретхэж и жэуапыр тэмэму къалъытам.

**7) Урокыр къызэщӀэкъуэжын:**

-нобэрей дерсым хуэдгъэува мурадхэр къыдэхъулӀа, дауэ феплъра?

-сыт щӀэуэ къэфщӀа? Сыт нэхъ къывэхъулІар?

**Коммуникативнэ:** оценкэ къахьар къыщІахьар къаӀуэтэфу йосэ; **Регулятивнэ:** и лэжьыгъэри и ныбжьэгъум и лэжьыгъэри къипщытэжыфу, оценкэ игъэувыфу, зэпкърихыфу йосэ;

**Познавательнэ:** я ІуэхущІафэм къыпэкӀуэр къапщытэфу зрагьасэ,

егъэджакӀуэм къипщытэным щымыгугъыу езыхэми къапщытэу зрагьасэ.

**8) Унэ лэжьыгъэр:** поэмэм и кӀэм нэс еджэн; поэмэм и пэщIэдзэ сатырым къыщыщэдзауэ сатыр 24-м нэс гукӀэ зэгъэщӀэн; упщӀэхэм жэуап етын.